# Referat fra foreldremøte, mandag 15.09.2025

På møtet ble det gitt informasjon om oppstarten av skoleåret, voksne på trinnet, praktiske beskjeder om gym, innesko og vaksine, samt kommende aktiviteter som gå-/sykkelkampanje og leirskole. I tillegg ble det valgt nye klassekontakter og FAU-representanter, og foresatte fikk anledning til å drøfte ideer til avslutningstur på 7. trinn.

**Oppstart av skoleåret og generell info**

Oppstarten har vært veldig bra, og elevene er godt i gang med skolearbeidet. To nye elever har begynt på trinnet: Sarah ogMuhammed. Totalt er det nå 25 elever.

**Voksne på trinnet**

* **Grethe-Lill** – kontaktlærer. Jobber 100 %.
* **Bjørn-Henrik** – faglærer. Jobber 60 % (onsdag – fredag)
* **Anne-Lene** – faglærer. Underviser i Engelsk på trinnet.
* **Vidar og Martine** – miljøarbeidere på trinnet.

**Dusjing i gym og gymtøy**

Flere dropper dusj etter gymtimene, noe som er greit siden kroppsøving ligger sist på dagen. Likevel oppfordres alle til å dusje for å skape gode vaner.  
Alle elever skal ha **gymtøy og innesko** til kroppsøving.

**Tyggegummi**

Det er et økende problem med tyggegummi før, under og etter undervisning. Vi minner om skolens regel: tyggegummi er ikke tillatt.

**Innesko og skift**

Det er viktig at alle har innesko og gjerne ekstra skift i garderoben, særlig nå på høsten når det er lett å bli våt og skitten.

**MMR-vaksine**

Elevene får MMR-vaksine **torsdag 9. oktober**.  
Dersom noen elever synes dette er vanskelig, ønskes det beskjed i forkant, slik at vi kan gjøre opplevelsen så god som mulig for elevene.

**Gå-/sykkelkampanje**

* Oppstart **fredag 19. september** med fellestur til **Tosterudberget** (pølser, aktiviteter og BlimE-dans).
* Varer frem til **31. oktober**.
* Elever som går/sykler til skolen blir registrert. Det trinnet som gjør det best, vinner en premie.

**Leirskole**

Det vil bli holdt et eget foreldremøte på våren, hvor hovedtemaet er leirskolen.

Leirskole: **26.–29. mai**.  
Mer info og pakkeliste: [aarholt-tunet.no](https://www.aarholt-tunet.no/).  
Tips: Skattekammeret i Halden har gratis utlån av utstyr dersom det er noe man mangler.

**Felles informasjon fra ledelsen**

Mye av infoen er den samme som tidligere. Nytt punkt gjelder regelendring for fysisk inngripen, som trådte i kraft i august 2025.

**Annet fra klassekontakter og FAU**

Klassekassen: ca. 11 000 kr.

**Valg av klassekontakter og FAU**

**Klassekontakter:**

* Lars Hammer fortsetter (pappa til Luna)
* Line Marie Høvik fortsetter (mamma til Wilhelm)
* Jeanette Høydahl ny klassekontakt (mamma til Noa)

**FAU-representanter:**

* Angelica Ottersen fortsetter (mamma til Aurora)
* Camilla Karlsen fortsetter (mamma til Charlen)

**Avslutningstur 7. trinn**

Selv om det er tidlig, ble mulige forslag drøftet for å kunne starte planleggingen i god tid:

* Oslotur, Kostertur, overnattingstur til en av sportshyttene i Halden, aktivitetsdag i Halden (paintball, bowling, pizza m.m.).

Enighet om at **elevene bør være med å bestemme** slik at avslutningsturen blir deres tur.